**Knihy kroník** alebo **Knihy kronické** alebo **Knihy Paralipomenon** (skratky *1 Krn*/*2 Krn*, *1Kron*/*2Kron*) sú dve knihy Starého zákona. Vznikli v 4. stor. pred Kr. pôvodne ako jedna kniha. Pri preklade do gréčtiny v Septuaginte boli rozdelené na dve knihy. Spolu s knihami Ezdráš a Nehemiáš tvoria podľa svojej koncepcie jednotné dejepisné dielo (tzv. kronistické). Knihy Ezdráš a Nehemiáš boli preto pravdepodobne vyčlenené až neskôr. Autor Kníh kroník je stotožňovaný s autorom Knihy Ezdrášovej a Knihy Nehemiášovej.

Pomenovanie Kroniky pochádza od Hieronymovho pomenovania týchto kníh: "Kronika celej božskej histórie" (Chronicon totius divinae historiae).

Sú podobné Deuteronómiu. Tiež je to také zhrnutie histórie. Obsah v podstate sa opisuje obdobie od Adama a Evy až po babylonský exil.

Knihy Kroník sú dejepisné knihy ale majú iný štýl ako Knihy Samuelove a Knihy kráľov. Chcú nájsť ponaučenie z chýb minulosti. Ich obsah je paralelný s obsahom Kníh kráľov, ale Knihy kráľov sú skôr morálnym zákonom. Pri posudzovaní každého kráľa je normou jeho vzťah k Jahveho kultu. Pochvalne sa vyjadruje o Dávidovi a Šalamúnovi, ako staviteľovi chrámu. V knihách sa zdôrazňuje Božie pôsobenie v dejinách izraelského národa. Králi sú v Knihách kroník hodnotení podľa ich vzťahu k náboženskému kultu.

Prvá kniha kroník
-----------------

V prvých deviatich hlavách/kapitolách (1 Krn 1-9) sú uvedené rodokmene. Po krátkom náčrte Šaulovej (Saulovej) vlády (1 Krn 10) prechádza k podrobnému objasňovaniu a idealizovaniu Dávidovho panovania.

Druhá kniha kroník
------------------

V druhej knihe Kroník (2 Krn 1-9) sa opisuje a idealizuje pôsobenie Šalamúna.

Záverečná časť (2 Krn 10-35) zhŕňa dejiny kráľov Judska a vyzdvihuje vládu Jozafata (Jósafáša), Ezechiáša a Joziáša (Josiáša) za ich kultové reformy.

Poznámky
--------

1. ↑  Názov *Prvá/Druhá kniha kroník* je používaný v slovenskom rímskokatolíckom a ekumenickom vydaní, ako skratka sa tam uvádza *1 Krn/2 Krn*.
2. ↑  Názov *Prvá/Druhá kniha kronická* je používaný v slovenskom evanjelickom vydaní, ako skratka sa tam uvádza *1Kron/2Kron*.

Pozri aj
--------

* Starý zákon
* Zoznam kníh Biblie

Literatúra
----------

* Kroniky [knihy]. In: HERIBAN, Jozef. *Príručný lexikón biblických vied*. 3. opr. a dopl. vyd. Bratislava : Don Bosco, 1998. 1366 s. (Biblica; zv. 4.) ISBN 80-88933-07-2. S. 622 – 623.
* HERIBAN, Jozef. *Úvody do Starého i Nového zákona s výberovou a tematicky zoradenou bibliografiou*. Trnava; Rím : Spolok svätého Vojtecha; Slovenský ústav svätého Cyrila a Metoda, 1997. 477 s. ISBN 80-7162-191-9. S. 134 – 142.

Iné projekty
------------

Commons
* Spolupracuj na Commons Commons ponúka multimediálne súbory na tému **Knihy kroník**

Externé odkazy
--------------

* Prvá kniha kroník, iný link - rímskokatolícky preklad, obsahuje úvod s informáciami o knihe
* 1. Kronická - evanjelický preklad
* Druhá kniha kroník, iný link - rímskokatolícky preklad, obsahuje úvod s informáciami o knihe
* 2. Kronická - evanjelický preklad

| * z
* d
* u
Biblia – Starý zákon |
| --- |
| Pentateuch | 
* Genezis
* Exodus
* Levitikus
* Numeri
* Deuteronómium

 |
| Dejepisné knihy | 
* Jozue
* Sudcovia
* Rút
* 1. Samuelova
* 2. Samuelova
* 1. kráľov
* 2. kráľov
* 1. kroník
* 2. kroník
* Ezdráš
* Nehemiáš
* Tobiáš
* Judita
* Ester
* 1. Machabejcov
* 2. Machabejcov

 |
| Poučné knihy | 
* Jób
* Žalmy
* Príslovia
* Kazateľ
* Pieseň piesní
* Múdrosť
* Sirachovec

 |
| Prorocké knihy | 
* Izaiáš
* Jeremiáš
* Náreky
* Baruch (a Jeremiášov list)
* Ezechiel
* Daniel
* Ozeáš
* Joel
* Amos
* Abdiáš
* Jonáš
* Micheáš
* Nahum
* Habakuk
* Sofoniáš
* Aggeus
* Zachariáš
* Malachiáš

 |
| **^1**  *deuterokánonické* knihy – Židia a protestantské cirkvi ich neuznávajú za súčasť kánonu |